Nogometaši prošlosezonskog osvajača dvostruke krune, Rijeke, prošli su četvrtfinale Kupa pobjedom nad Interom iz Zaprešića. Susret je odigran na riječkoj Rujevici, iako je bio predviđen za Zaprešić, no stanje Interovog travnjaka zbog vremenskih nepogoda izazvalo je promjenu domaćinstva - na prijedlog Intera.

Div iz predgrađa poveo je nakon pola sata igre, kada je Blažević zaključio lijepu akciju Intera, no već u sljedećem napadu odličnim je udarcem poravnao Puljić. Pet minuta prije odlaska na odmor Gavranović je glavom dovršio preokret Rijeke, za konačnih 2:1.

Inter je naposljetku utakmicu okončao s desetoricom, zbog isključenja Mazalovića u samoj završnici.

Ranije su plasman u polufinale izborili Dinamo, Hajduk i Lokomotiva

Hrvatski kup, četvrtfinale:

Rijeka - Inter 2:1

Rudeš - Lokomotiva 1:2

Dinamo - Istra 1961 4:2

Osijek - Hajduk 1:3